|  |
| --- |
| Det matematisk-naturvitenskapelige fakultet |

|  |  |
| --- | --- |
| Referanse | Dato |
| 2018/13509-IDRO | 17.09.2019 |
|  |  |
|  | |

**Tilbakemelding fra Institutt for informatikk**

Viser til brev hvor arbeidsgruppen som jobber med gjennomgang av studietilbud i energi ber om innspill.

De fleste som arbeider med teknologi har behov for økt kunnskap om informasjonsteknologi. Vi anbefaler derfor at det gis plass til en bredere informatikk-komponent i studiet enn det som er foreslått.

Selv om studentene har lært grunnleggende programmering i INF100 trenger de videre opplæring i hvordan man går frem for å modellere og løse ulike praktiske problem ved hjelp av datamaskiner. Det kan tenkes at studentene med tiden tilegner seg slik kunnskap i senere fagspesifikke kurs, men inntil det skjer bør de ta egne kurs spesielt rettet mot videregående problemløsning.

For å sikre effektiv og sikker bruk av IT-utstyr anbefaler vi også at studentene får opplæring i datasikkerhet. I Nasjonal strategi for digital sikkerhet (2019) anbefaler regjeringen spesifikt at man legger mer vekt på digital sikkerhet som del av ingeniør- og teknologiutdanninger. Merk at dette temaet ikke dekkes av INF100.

Et annet område som blir stadig mer aktuelt i teknologiske virksomheter er hvordan man behandler og analyserer store mengder data. Vi vil derfor anbefale at studentene får opplæring i grunnleggende «data science».

Institutt for informatikk tilbyr følgende tre kurs som dekker ovennevnte behov:

INF140 - Introduksjon til datasikkerhet (starter h20)

INF161 - Introduksjon i Data Science (starter h20)

INF170 - Modellering og optimering (høst)

Felles for alle kursene er at de har lave krav til forkunnskaper, maksimalt INF100 og grunnleggende matematikk, og derfor egner seg godt for studenter som ønsker å tilegne seg avgrenset og relevant IKT-kunnskap.

Dersom det ikke er ønskelig å bruke eksisterende kurs kan også være mulig at Institutt for informatikk tilbyr et eget 10 poengs kurs for ikke-informatikkstudenter som inneholder utvalgte elementer av disse kursene.

Vennlig hilsen

Fredrik Manne

Utdanningsleder Ida Rosenlund

rådgiver